ML กำไร Q3/59 โต 55% หลังขายเงินลงทุนในหลักทรัพย์
ML กำไร Q3/59 โต 55% มาที่ 37.33 ลบ. จากปีก่อนกำไร 24.14 ลบ. หลังขายเงินลงทุนในหลักทรัพย์ ขณะที่ช่วง 9 เดือนแรกมีกำไร 90.53 ลบ. เพิ่มขึ้น 34% จากปีก่อนกำไร 67.51 ลบ.
14 พ.ย. 2559

บริษัท ไมด้า ลิสซิ่ง จำกัด (มหาชน) หรือ ML รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 37.33 ล้านบาท หรือมีกำไรสุทธิ0.039 บาทต่อหุ้น เพิ่มขึ้น 55% จากช่วงเดียวกันของปีก่อนที่มีกำไรสุทธิ 24.14 ล้านบาท หรือมีกำไรสุทธิ 0.025 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีกำไรจากการขายเงินลงทุนในหลักทรัพย์เพื่อค้าเป็นจำนวน 13.78 ล้านบาท จึงส่งผลให้บริษัทมีกำไรเพิ่มขึ้นจากไตรมาสเดียวกันของปีก่อน
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 90.53 ล้านบาท หรือ 0.094 บาทต่อหุ้น เพิ่มขึ้น 34% จากช่วงเดียวกันของปีก่อนที่มีกำไรสุทธิ 67.51 ล้านบาท หรือ  0.07 บาทต่อหุ้น